
బీజింగ్ : భారతదేశ జాతీయ భద్రతా సలహాదారు అజిత్ దోవల్ పర్యటనను చైనీయులు ఆసక్తిగా గమనిస్తున్నారు. డోకలామ్ వద్ద ఇరు దేశాల మధ్య ఏర్పడిన ప్రతిష్టంభనకు తెరపడేందుకు దోవల్ కృషి చేయగలరని భావిస్తున్నారు. ఈ నెల 27, 28 తేదీల్లో బ్రిక్స్ దేశాల జాతీయ భద్రతాదారుల సమావేశంలో పాల్గొనేందుకు అజిత్ దోవల్ బీజింగ్ వెళ్తున్నారు. ఈ సమావేనికి చైనా జాతీయ భద్రతా సలహాదారు, స్టేట్ కౌన్సిలర్ యంగ్ జీయిచి ఆతిథ్యమిస్తున్నారు. బ్రిక్స్ దేశాలైన బ్రెజిల్, రష్యా, ఇండియా, చైనా, సౌతాఫ్రికా అధికారుల సమావేశాల్లో భాగంగా ఈ సదస్సు జరుగుతోంది. జియామెన్ నగరంలో సెప్టెంబరులో జరిగే ఈ దేశాల అధినేతల సమావేశంలో ప్రధాన మంత్రి నరేంద్ర మోదీ పాల్గొనే అవకాశాలు ఉన్నాయి.ఈ నేపథ్యంలో చైనా రిఫార్మ్ ఫోరం (మేధావుల సంఘం) ప్రతినిథి మా జియాలి అభిప్రాయాలను చైనా పత్రిక ‘గ్లోబల్ టైమ్స్’ ప్రచురించింది. అజిత్ దోవల్ బీజింగ్ పర్యటన చాలా కీలకమైనదని బియాలి పేర్కొన్నట్లు తెలిపింది. భారత్-చైనా మధ్య ప్రతిష్టంభనను తొలగించేందుకు ఇది మంచి అవకాశమని అభిప్రాయపడినట్లు పేర్కొంది. సరిహద్దు వివాదాలపై చర్చల్లో దోవల్, యాంగ్ ఇరు దేశాలకు ప్రత్యేక ప్రతినిథులుగా వ్యవహరిస్తున్నారు. ఇప్పటికే ఇరు దేశాల మధ్య 19 సార్లు చర్చలు జరిగాయి. సిక్కిం సెక్టర్లోని డోకలామ్ వద్ద ప్రతిష్టంభనను పరిష్కరించేందుకు దోవల్, యాంగ్ చర్చలు జరుపుతారని చైనా అధికారులు తెలిపారు.

beasing : bharatadesa jaateeya bhadrata salahaadaaru ajit doval paryatananu chaineeyulu aasaktigaa gamanistunnaru. dokalam vadda iru deshaala madhya erpadina pratishtambhanaku terapadenduku doval krushi cheyagalarani bhaavistunnaaru. ee nela 27, 28 tedeello bricks deshaala jaateeya bhadrataadaarula samavesamlo palgonenduku ajit doval beasing veltunnaaru. ee samaveniki chaina jaateeya bhadrata salahaadaaru, state counciller yang jeeyichi aatidhyamistunnaaru. bricks deshaalaina brejil, rashya, india, chaina, soutafrica adhikaarula samavesallo bhagamga ee sadassu jarugutondi. jiamen nagaramlo septembarulo jarige ee deshaala adhinetala samavesamlo pradhaana mantri narendra modii palgone avakaasaalu unnaayi.ee nepathyamlo chaina reform foram (medhavula sangham) pratinithi maa jiali abhipraayaalanu chaina patrika ‘global times’ prachurinchindi. ajit doval beasing paryatana chala keelakamainadani biali perkonnatlu telipindi. bharat-chaina madhya pratishtambhananu tolaginchenduku idhi manchi avakaasamani abhipraayapadinatlu perkondi. sarihaddu vivaadaalapai charchallo doval, yang iru deshaalaku pratyeka pratinithulugaa vyavaharistunnaaru. ippatike iru deshaala madhya 19 saarlu charchalu jarigai. sikkim sectorloni dokalam vadda pratishtambhananu parishkarinchenduku doval, yang charchalu jaruputaarani chaina adhikaarulu telipaaru.